Publication: Magyar Közlöny
Issue: MK-2011-55 (Year: 2011, Number: 55)
Era: contemporary
Section: valamint a Miniszterelnökséget vezetõ államtitkár feladat- és hatáskörérõl szóló 212/2010. (VII. 1.) Korm. rendelet 94. § a) és
Paragraph Index: 147

1. § E rendelet alkalmazásában: 1. cukorrépa-termelõ: az a természetes személy, jogi személy vagy jogi személyiséggel nem rendelkezõ gazdasági társaság, aki vagy amely a 2010/2011-es gazdasági évben termelt cukorrépáját a kvótajogosult számára – közvetlenül, integrátoron vagy termelõi csoporton keresztül – értékesíti; 2. gazdasági év: az adott naptári év október 1. napjától a következõ év szeptember 30. napjáig terjedõ idõszak; 3. integráció: minden olyan termelési konstrukció, amelyben cukorrépát az integrált termelõktõl az integrátor számlával vagy felvásárlási jeggyel vásárolja meg és azt követõen saját nevében értékesíti tovább a kvótajogosult számára; 4. integrátor: az a természetes személy, jogi személy vagy jogi személyiséggel nem rendelkezõ gazdasági társaság, valamint az egyes termékek beszerzését, értékesítését, szolgáltatását nyújtó szövetkezet és egyéb gazdálkodó szervezet (BÉSZ), aki vagy amely a 2010/2011-es gazdasági évben saját maga termelt, vagy termékértékesítési szerzõdéssel cukorrépa-termelõkkel termeltetett cukorrépáját a kvótajogosult számára értékesíti; 5. integrált termelõ: az a cukorrépa-termelõ, aki vagy amely integráció keretében termelt cukorrépáját a kvótajogosult számára történõ továbbértékesítés céljából az integrátornak átadja; 6. kvótajogosult: a természetes édesítõszerek termékpályáinak szabályozásához kapcsolódó egyes kérdésekrõl szóló

Source: https://magyarkozlony.hu/hivatalos-lapok/377e6cc0b5bf15c539b83b411abe202778b0df77/dokumentumok/c1ba1061c923be2f8bc15f54da03ddf6dab6c4c9/letoltes